આપણા જીવનમાં જેટલું મહત્વ શ્ર્વાસનું છે તેટલું જ મહત્વ લોહીનું છે. લોહીનું એક ટીપું કયારેક કોઇ માટે જીવનરક્ષક બની જાય છે. માત્ર ભારતમાં જ નહીં પરંતુ વિશ્ર્વભરમાં લોકોને આજે રકતનું મહત્વ સમજાવા લાગ્યું છે. વિશ્ર્વમાં રકતદાન એ મહાદાનનો સંદેશો પહોચાડવા માટે વિશ્ર્વ આરોગ્ય સંસ્થા (હુ) દ્વારા દર દર્ષે 14મી જૂને વર્લ્ડ બ્લડ ડોનર ડે ની વિશિષ્ટ ઉજવણી કરવામાં આવે છે. હંમેશા બીજાની પડખે ઉભા રહો, રકત આપો જીવન આપો તેવા સુત્ર સાથે હું દ્વારા આ દિવસની ઉજવણી કરવામાં આવશે.